Den Vest-Sjællandske Avis, 1815-12-23
J No. 87 og 88 af Kiøbenhavns Skilderie, nogle ubesindige Udeladelser deri, imod de paa Seminarierne oplærte Skolelærere, har paadraget ham disses Harm og bittre Svar i 89 og 92 af samme Blad; men forresten er hans Afhandling ikke slet skrevet, og den indeholder de to vigtige bemærkninger, som vist nok fortiene at indstilles til høiere Opmærksomhed; først, at ved den Jndretning, at blot Seminarister og ikke længere Studentere ansættes. som Skolelærere, komme Præsterne aldeles til at savne Medhielpere til Geistlige Forretninger, i Sygdoms-Tilfælde, Vacancer og andet Forfald; og at det var til stor Nytte at Studentere, som vare ordinerede til Præster bleve paa visse Aar ansatte til at være Skolelærere, (Vist nok en fortræffelig Jdee, ingen burde blive Præst, førend han først i nogle Aar havde været Skolelærer, derved fik han Kundskab om Almuens Tænkemaade og Forfatning, og om Skolevæsnets rette Beskaffenhed, inden han blev den førstes Lærer og det sidstes Bestyrer, ellers skal han først som Embedsmand begynde at skaffe sig disse Kundskaber paa Embedets Bekostning; den, som skriver dette, fremfører det af egen Overbeviisning og Erfaring. Desuden burde det være en Hovedregel ved en Bestyrelse, at ingen blev sat til at giøre noget, hvori han ikke forud havde Erfaring; og at ingen blev sat til at lede andres Foretagender. uden efter at han først selv havde arbeidet i samme Virkekreds; thi den menneskelige Fornuft kan ikke undvære Erfaring og selv at have gjort Forsøg med det som den siden skal dømme i; det er een af store og vigtige men i Livets Gang stedse overseete Sandheder. – Man vedbliver at forringe Præstekaldene, for at forøge Amtsprovsternes Lønningsfond; Hensigten strækker sig dog formodentlig videre og til andre velgjørende Hensigter til Religionens og Oplysningens Fremme. Saaledes er nyelig 242 1/2 Tdr. af Særsløvs Sognekalds tiendeydende Hartkorn henlagt til dette Fond. Kaldet ligger i Skippinge Herred. Ved Kongelig Resolution 16de August d. A. er det fastsat: at den Afgift som skal i Følge Gavebrev af 29de Sept. 1652 svares til Aalborg lærde Skole af Øster- og Vester-Hassing Sognekald i Aalborg Stift skal fra den næste Macance af erlægges med 10 Tdr. Rug og 30 Tdr. Byg, betalte efter Capitelstaxten. Ved Reskript, af 18de Octbr. er det tilladt, at en nye Gaard maae kiøbes i Saxkiøbing til Præsteboelig, imod at den gamle og forfaldne sælges. Provst Alexander Holm til Kirkebelsinge har den 24de Juni 1815 tilsendt Siællands Stiftsbibliothek et Gavebrev, som indeholder en Fortegnelse over en Deel Engelske, Franske og tydske theologiske Bøger, som efter hans Død skal tilfalde Bibliotheket. – Hs. Majestæt har den 11te August bifaldt, at et Stykke af Kiøbenhavns Jorder paa 55000 Qvadratalon maae tillægges Assistents-Kirkegaarden for Holmens Meenighed, som ligger udenfor Østerport; da Kirkegaarden hidindtil ikkun var tilstrækkelig til der i 12 Aar at jorde de dertil udbragde Liig, Kirken forpligtes til at skylde Stadens Kasse 4 Rbsk. S. V. for hver Qvadratalen og aarlig at forrente den udkomne Sum med 4 Procent. Ved Reskriptet af 18de October er Deelingen af Horring, Stær og Galthens samt Skielle, Skiøring og Laasbye Sognekald i Aarhuus Stift udsat til den nærværende Sognepræst Winthers Forflyttelse eller Død. Under 28de October er rescriberet, at et Sacristie ved Asnæs Kirke maa nedbrydes. Patronen, de Ældste, Curatorerne og Forstanderne for St. Petri Meenighed i Kiøbenhavn have den 1ste Juli 1815 udstædet en Jndbydelse til frivillige Sammenskud af Gaver til St. Petri Kirkes Jstandsættelse i Kbhvn, som leed saameget under Bombardementet i 1807, og som ikke Meenigheden formaaer paa egen Haand at istandsætte; Hs. Majest-Dronningen har ved Resol. af 3die Mai d. A. tilladt at Biedrag maae indsamles udenfor Meenigneden til Kirkens Gienopbyggelse. – De Venner af Religionen og den offentlige Gudsdyrkelse her, som ville biedrage til denne velgiørende Hensigt ville behage at tilsende Redacteuren deres Gaver, som skal besørge dem indsendte og tillige skal i dette Blad afgive sin Tilstaaelse for Modtagelsen. Paa Frue Kirkes Opbyggelse arbeides med megen Jver, men ogsaa dertil fattes Penge; Hr. Friborg, som Kirkens Værge har saaledes indbudt til frievillige Biedrag for at skaffe Kirken en Klokke, saa stor som den største Kirken før havde og som veiede 37 Skpd. 11 Lpd. og 11 Pd. En afdød gammel Mand, havde bemærket, at ingen Kirkeklokke i Kiøbenhavn fik flere Slag end denne, da den af 3 Hammere fik i 24 Timer i alt 1020 Slag og i et heelt Aar 372,300 Slag. Det gaaer meget raskt med Taarnets Opførelse, som faaer en Kuppel; man har allerede naaet langt op over Seierværket, alle Materialier hidses derop i en fiirkantet Kasse, hvori staaer en Karl der styrer den, som en Luft-Maskine. Da man besynger alting i disse Tider, saa er ogsaa en Sang allerede aftrykt i Athene for October i Anledning af Kirkens Opbyggelse; den lader det ikke mangle paa Opmuntringer til at bygge Taarnet ret høit, manglede det kun ikke paa Penge dertil.